Un poeta per cantar

Un poeta per cantar es una cançon occitana del grop La Talvera.

Pertot ont i a de belugas 
I a un fuòc per se calfar 
E pertot ont i a de brugas 
I a d'abelhas per furgar 
Pertot ont i a de besucas 
I a de jòcs a desligar 
E pertot ont i a de murgas 
I a un cat per las velhar 
Pertot ont i a una vinha 
I a d'esper a vendemiar 
Pertot ont i a una linha 
I a un punt a transgressar 
Pertot ont i a una cima 
I a de ròcs a escalar 
E pertot ont i a de rimas 
I a un poeta per trobar. 

Pertot ont i a de nivolas 
I a de vent per las butar 
E ont i a de cimborlas 
Un tropèl a acampar 
Pertot ont i a de fribola 
I a un estiu a machugar 
E pertot ont i a d'amoras 
Un bartàs per se fissar. 
Pertot ont i a de suspresa 
I a de plaser a esperar 
E ont i a de fortalesas 
I a d'airals per espiar 
Pertot ont i a de saviesa 
Un conselh a demandar 
E ont i a de belesa 
I a un poeta per somiar. 

Pertot ont i a un clar de luna 
I a de fadas per dançar 
E ont i a una encluma 
I a un fabre per tustar 
Pertot ont i a de gruma 
Un gavian per se daurar 
E ont i a de fortuna 
Una ròda a far virar 
Pertot ont i a de pintrura 
I a un pincèl per dessenhar 
E ont i a d'aventura 
Un eròi per s'engatjar 
Pertot ont i a de clausuras 
De vergonha a amagar 
Pertot ont i a d'impostura 
I a un poeta per cridar. 

Pertot ont i a de musica 
I a de jòia a partejar 
E ont i a de pratica 
Un mercat a engimbrar 
Pertot ont i a l'America 
De risquesas a panar 
E ont i a de politica 
D'electors a engarçar 
Pertot ont i a de granissa 
I a de pèrdias a plorar 
E ont i a de parladissa 
D'idèias a escambiar 
Pertot ont i a de randissas 
I a d'ausèls per anisar 
E ont i a d'injusticia 
I a un poeta per lutar. 

Pertot ont i a de dentèla 
I a una man per la tocar 
E ont i a de pimparèlas 
I a un ramelet de far 
Pertot ont i a de candèlas 
I a una nèit a esclairar 
E pertot ont i a d'estèlas 
I a de mondes a explorar 
Pertot ont i a de cocordas 
I a d'estruments a fabricar 
E ont i a una gorga 
I a de peis per cabussar 
Pertot ont i a una sorga 
I a un uèlh per agachar 
E ont i a de messorgas 
Un poeta per denonciar 

E ont i a de caravanas 
I a un desèrt de traversar 
Pertot ont i a de milgraba 
I a de sòmi a saufinar 
Pertot ont i a de campanas 
I a e còrdas a tirar 
Pertot ont i a de cabanas 
I a d'amor a recaptar 
Pertot ont i a de mudança 
De costumas a cambiar 
Pertot ont i a de vacanças 
I a de temps per landrejar 
Pertot ont i a de romanças 
I a d'istòrias a escotar 
Ont i a de desperança 
I a un poeta per plorar.

 Liames extèrnes 
 Un poeta per cantar letras en www.bestletras.com

Categoria:Cançon de La Talvera